Diari Oficial de la Generalitat Valenciana


Sumari del DOGV 568, del 15-04-1987 (1987/808573)

DECRET 29/1987, de 30 de març, del Consell de la Generalitat Valenciana, pel qual es regulat el sistema comptable d'aplicació en la Generalitat Valenciana i les Diputacions Provincials de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/03/30/29/dof/vci/html**

### Dades del document

Número de DOGV
:   568

Data del DOGV
:   15-04-1987

Secció del DOGV
:   DISPOSICIONS GENERALS

Número del document
:   1987/808573


Data del document
:   30-03-1987

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 29/1987, de 30 de març, del Consell de la Generalitat Valenciana, pel qual és regulat el sistema comptable d'aplicació en la Generalitat Valenciana i les Diputacions Provincials de la Comunitat Valenciana.  
L'adaptació del règim pressupostari i comptable a les normes d'aplicació en el subsector Estat ha estat i és una constant preocupació en l'Administració Autònoma Valenciana, conscient de la conveniència de presentar la gestió econòmico- financera del Sector Públic de forma que la seva agregació no siga en cap cas problemàtica.   
D'ací l'oportunitat d'introduir les modificacions necessàries en la nostra estructura pressupostària, a fi que siga fàcil identificar-la amb la nova estructura pressupostària estatal.   
No hem. d'oblidar que l'article vint-i-dos, tres, de la Llei d'Hisenda Pública de la Generalitat Valenciana, en compliment del que preveu el paràgraf tres de l'article quaranta-set de l'Estatut d'Autonomia, estableix l'obligació d'unir als Pressuposts de la Generalitat els Pressuposts que elaboren i aproven les Diputacions Provincials.   
D'altra banda, l'article seixanta-nou, dos, de la Llei d'Hisenda Pública de la Generalitat Valenciana preceptua l'obligació d'adjuntar al Compte General de la Generalitat, entre altres documents, els Comptes Generals de les Diputacions Provincials.   
Així mateix, del context de la Llei 2/1983, de 4 d'octubre, per la qual es declaren d'interés general per a la Comunitat Valenciana determinades funcions pròpies de les Diputacions, es dedueix la necessitat d'arribar tant a la unificació dels diferents documents pressupostaris, com a fórmula que en permet una anàlisi coherent i de l'actuació en relació amb el ciutadà, com a conseguir que la gestió per la Generalitat i Diputacions Provincials dels seus ingressos i despeses s'efectue utilitzant-hi una estructura econòmica i funcional comuna, amb criteris homogenis als dels Pressuposts de l'Estat, d'acord amb el que preveu l'article cinquanta-cinc, dos, de l'Estatut.   
Establida l'estructura pressupostària dels estats de despeses i ingressos dels Pressuposts d?aquestes Institucions, cal fixar uns sistemes uniformes en el desplegament de l'execució pressupostària que permeten, al tancament de l'exercici econòmic, obtenir uns resultats en la liquidació, la lectura, anàlisi i interpretació dels quals es faça en base a un suport tècnic únic, principalment quan la liquidació del Pressupost és un dels documents bàsics del Compte General.   
En atenció d'aquests motius, a proposta del Conseller d'Economia i Hisenda i prèvia deliberació del Consell de la Generalitat Valenciana en sessió celebrada el dia 30 de març de 1987,   
DECRETE:   
Article primer  
Per tal d'assolir l'homogeneïtat necessària entre els Pressuposts i els respectius Comptes Generals de la Generalitat Valenciana i les Diputacions Provincials d'Alacant, Castelló i València, a fi de fer complir el que disposa la Llei 2/1983, de 4 d'octubre, de coordinació de funcions pròpies de les Diputacions, s'autoritza la Conselleria d'Economia i Hisenda perquè, a proposta de la Intervenció General, establesca un sistema d'informació comptable dirigit a aconseguir la finalitat de coordinació prevista en la Llei esmentada.   
Article segon  
El nou sistema comptable haurà d'adaptar-se al règim de comptabilitat pública, obligatori tant per a la Generalitat Valenciana per mandat de la Llei 4/1984, de 13 de juny, d'Hisenda Pública, com per a les Diputacions Provincials per disposició de la Llei 7/1985, de 2 d'abril, reguladora de las bases del règim local.   
Article tercer  
El sistema d'informació comptable tindrà com a objectius principals la implantació del Pla General de Comptabilitat Pública i de la Comptabilitat Analítica, així com l'aplicació d'un model comptable descentralitzat i la simplificació dels seus procediments.   
Article quart  
L'establiment del sistema comptable es desplegarà de forma successiva i harmònica, donant preferència a l'aprovació d'una nova estructura pressupostària en què es contemple el Pla General de Comptabilitat Pública i la Comptabilitat Analítica, així com normes bàsiques de comptabilitat.   
DISPOSICIO FINAL  
Aquest Decret vigirà el dia que siga publicat en el Diari Oficial de la Generalitat Valenciana.   
València, a 30 de març de 1987.   
El President de la Generalitat,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI